My Fair Lady troon uit in ‘n pakkie van musiekspele. Die langspeler het ek vir Tokkie present gegee toe sy, bloedjonk, in 1965 saam met my ouers vir my in die Kaap kom kuier het. Ons is teater toe vir ‘n opvoering van die klassieke blyspel. In die foyer kon jy o.m. plate van die klankbaan koop.
Die replika is in my besit sedert 1992. Was my afskeidsgeskenk toe ek by Die Volksblad weg is Kaap toe – ‘n gewaardeerde geskenk wat seker deur Jan geïnspireer is. Hy het geweet hoe lief ek vir die meubels in my mooi kantoor is. (Het ook ‘n replika van die boekrak in ‘n gangetjie wat na ons eetkamer lei. Maar dié het ek self laat maak.)